b"\n_START_ARTICLE_\nMotmot\n_START_SECTION_\nH\xc3\xa0bitat i distribuci\xc3\xb3\n_START_PARAGRAPH_\nViuen a les selves i boscos de l'\xc3\xa0rea neotropical, tenint la major diversitat en Mesoam\xc3\xa8rica.\n_START_SECTION_\nAlimentaci\xc3\xb3\n_START_PARAGRAPH_\nMengen petites preses com insectes i sargantanes, a m\xc3\xa9s de fruits. A Costa Rica, s'han observat motmots alimentant-se de granotes verinoses.\n_START_SECTION_\nReproducci\xc3\xb3\n_START_PARAGRAPH_\nCom la major part dels coraciformes, els motmots fan els nius en t\xc3\xbanels excavats en parets, on ponen al voltant de quatre ous blancs. Algunes esp\xc3\xa8cies formen grans col\xc3\xb2nies de cria de fins a 40 individus. El temps d'incubaci\xc3\xb3 \xc3\xa9s de 20 dies, i els joves deixen el niu despr\xc3\xa9s de 30 dies. Tots dos pares tenen cura dels joves.\n_START_SECTION_\nH\xc3\xa0bits\n_START_PARAGRAPH_\nAquestes aus, de vegades, en pres\xc3\xa8ncia de possibles predadors, mouen la cua cap als costats en una acci\xc3\xb3 que crida l'atenci\xc3\xb3 sobre una au que d'una altra manera passaria desapercebuda."